Helsingin ydinkeskustassa toimiva Lady Moon käännytti suomalais-meksikolaisen pariskunnan ovelta, koska miehen ajokortti ei ollut suomalainen. Kaikki kovakantiset passit käyvät ravintolan ovella. Viranomaisten mukaan ulkomainenkin ajokortti käy iän todistamiseksi ravintolassa.

Tänäkin kesänä Helsingin keskustassa ravintoloiden ovilla on käännytetty ulkomaalaisia asiakkaita pois.

Ovilla on vedottu muun muassa ulkomaalaisen ajokortin käymättömyyteen, ”ravintolan oikeuteen valita asiakkaansa” ja muihin tekaistuilta tuntuviin syihin, esimerkiksi väärään vaatetukseen tai liian kovaan humalaan.